Document ID: /roh_data/filtered/fineweb-2-filterrobots_roh.jsonl.gz/46601

L'onn 1992 na devi anc betg smartphones e programs da televisiun tut a dubel. La biblioteca era entras quai per bain inqual persuna in lieu da retschertga e da recreaziun. La chau-bibliotecara fin l'avust da quest onn, Claudia Cathomen-Nay, sa regorda da temps ch'ils uffants visitavan stediamain la biblioteca.
Anc oz ha la biblioteca sia giustificaziun ed emprestar cudeschs è insatge che blers fan. La biblioteca a Danis cun ses 5'000 titels sa uschia era adina esser sin il pli nov stan. Var 10% dals cudeschs vegnan remplazzads onn per onn.
Il motto da la biblioteca da Breil/Danis: «Tgi che legia, sa dapli»
Cler che la biblioteca en tiara rumantscha porscha era in grond sortiment da cudeschs rumantschs. I dat dentant per mintgin insatge, davent da romans e cudeschs dal fatg fin aventuras e cudeschs da maletgs.
Dapi quest avust vegn la biblioteca da Breil/Danis manada da Evelyn Jascur. Sias gidantras èn Manuela Caduff e Gabi Muoth.